Zinedin Zidan: “Inter”ga qarshi o‘yin biz uchun yana bir final bo‘ladi

“Real” bosh murabbiyi Zinedin Zidan Chempionlar Ligasi guruh bosqichi 3-turidan o‘rin olgan “Inter”ga qarshi o‘yin oldidan o‘z fikrlari bilan o‘rtoqlashdi.

“Inter” — yaxshi jamoa. Ular jismoniy kuchga katta ahamiyat beradi va yaxshi harakat qiladi. Bizni yana bir qiyin o‘yin kutib turibdi. Bu yana bir final bo‘ladi.
Bu final, ammo Madridda har kuni yangi final bo‘ladi. Biz buni bilamiz va ehtiyotkorlik bilan o‘ynashga harakat qilamiz. Uch ochko olish niyatidamiz.
Bizdagi futbolchilar har doim tarix yaratishni xohlaydi. Eden Azar, Karim Benzema va Marko Asensio jamoa uchun juda muhim o‘yinchilar hisoblanadi. Ishonchim komilki, ularning barchasi muhim rollarni ijro etadi.
Jamoada nimanidir o‘zgartirishimiz kerakligi haqida gaplar bo‘lganini bilaman. Ammo ko‘ryapmanki, hamma g‘alaba qozonishni istamoqda, murabbiy uchun esa bu juda yaxshi holat.
Zinedin Zidan, “Real” bosh murabbiyi
“Real” — “Inter” uchrashuvi 3-noyabrdan 4-noyabrga o‘tar kechasi Toshkent vaqti bilan soat 01:00 da start oladi.